《送声父》
宋代·郑侠

罗浮主人袁公发，伟才逸气千人杰。
二子轩昂有父风，妙年趣向天然别。
邑之子弟亦好儒，远来迎子求师模。
子非往教求即应，龟筮有决前光孚。
春风正好偕行乐，子如健翮摩天鹗。
秋闱从此卜亨途，回谢卑污翥寥廓。
为我殷勤问袁君，夺人所好非前闻。

作者简介：（1041—1119）福州福清人，字介夫，号大庆居士、一拂居士。英宗治平四年进士。调光州司法参军。秩满入京，对王安石言新法不便。久之，监安上门。神宗熙宁七年，久旱不雨，流民扶携塞道，绘流民图上之，奏请罢新法，次日，新法罢去者十有八事。吕惠卿执政，又上疏论之，谪汀州编管，徙英州。哲宗立，始得归。元符七年，再贬英州。徽宗立，赦还，复故官，旋又为蔡京所夺，遂不复出。有《西塘集》。